'यमुना के सूखने से ताजमहल को खतरा'  
आगरा से लोकसभा के सदस्य राम शंकर कठेरिया ने राष्ट्रपति से मुलाकात कर यमुना के सूखने के कारण ताजमहल के लिए उत्पन्न  खतरे से उन्हें अवगत कराया।
आगरा से लोकसभा के सदस्य राम शंकर कठेरिया ने राष्ट्रपति प्रतिभा पाटील से मुलाकात कर यमुना के सूखने के कारण ताजमहल के लिए उत्पन्न गम्भीर खतरे से उन्हें अवगत कराया। कठेरिया ने राष्ट्रपति को बताया, "ताज की नींव में नमी की जरूरत है लेकिन वहां पानी नहीं है।"  'आगरा विकास संघ' के प्रतिनिधिमंडल का नेतृत्व कर रहे कठेरिया ने राष्ट्रपति को आगरा आने का निमंत्रण दिया। कठेरिया ने आईएएनएस को बताया कि पाटील ने मामले पर चिंता जताई। प्रतिनिधिमंडल ने मुलाकात के दौरान राष्ट्रपति को मंगलवार को इस सिलसिले में ज्ञापन सौंपा।